Ա. «Յիշեսցուք»-ը, որի հեղինակը Ներսես Շնորհալի հայրապետն է: Այս երգը կոչվում է նաև Գիշերապաշտման երգ: Այն Գիշերային ժամասացության մեջ մուտք է գործել 12-րդ դարից Ներսես Շնորհալու ավագ եղբոր՝ Գրիգոր Պահլավունի հայրապետի օրոք: Երգվում է միայն Պատարագի օրերին, երբ անհրաժեշտ է կատարել Հսկումի պաշտոն: Կիրակոս Գանձակեցու վկայությամբ Ներսես Շնորհալին այս երգը հորինել է Հռոմկլա բերդը պահպանող հայ պահապան զինվորների համար: Երգը բաղկացած է հինգ մասերից: